ตลท.ชวนนลท.วิเคราะห์ “เทรนด์โลก” 3 ก.ค.นี้
ตลท.ชวนผู้เกาะติดเทรนด์ลงทุนใน  "SET In Trend ลงทุนทันเทรนด์ มองโอกาสกับ 4 เทรนด์ 4 สัปดาห์”
1 ก.ค. 2564

ตลาดหลักทรัพย์แห่งประเทศไทย ชวนผู้ลงทุนและผู้สนใจร่วมเกาะติดเทรนด์ลงทุนใน “SET In Trend ลงทุนทันเทรนด์ มองโอกาสกับ 4 เทรนด์ 4 สัปดาห์” ทุกวันเสาร์ 13:30-15:00 น. ตลอดเดือนกรกฎาคม ที่ FB live: SET Thailand
โดยสัปดาห์แรก 3 ก.ค. พบกับหัวข้อ “มองเทรนด์โลก รอ Reopening” ชวนวิเคราะห์เทรนด์ สร้างโอกาส เมื่อโลกรอเปิดเมือง โดย ดร.กอบศักดิ์ ภูตระกูล รองผู้จัดการใหญ่ ธนาคารกรุงเทพ จำกัด (มหาชน) คุณประกิต สิริวัฒนเกตุ กรรมการผู้จัดการ บลจ.เมอร์ชั่น พาร์ทเนอร์ จำกัด (มหาชน) และ คุณสรพล วีระเมธีกุล ผู้อำนวยการอาวุโส ฝ่ายวิเคราะห์หลักทรัพย์ บมจ.หลักทรัพย์กสิกรไทย สัปดาห์ที่ 2 วันที่ 10 ก.ค. “Stock in Trend” เจาะ Theme หุ้นที่น่าสนใจหลังวิกฤติ สัปดาห์ที่ 3 วันที่ 17 ก.ค. “Mutual fund in Trend” จับทิศกองทุนรวม Theme ไหนน่าลงทุน สัปดาห์สุดท้าย 24 ก.ค. กับ “จัดพอร์ตลงทุนครึ่งปีหลัง” จัดพอร์ตยังไงหลังคลายล็อกดาวน์ ดูรายละเอียดเพิ่มเติมที่ FB: SET Thailand